دالغیج‌لیق

دالغیج‌لیق - خصوصی آوادان‌لیقلارلا اوزون مدت سو آلتین‌دا قالما .

 عمومی معلومات 
اینسانلار قدیم‌دن سو آلتین‌دا اوزون مدتلر قالماغا چالیشمیشلار. ائ.ا.۵۰۰ ایللرینه عایید شکیللرده حئیوان دریلرین‌دن هازیرلانمیش تولوق‌داکی هاوانی تنففوس ائدرک سو آلتین‌دا اولان قدیم یونان دالغیجلار تصویر ائدیلمیش‌دیر. خصوصیله، باتان گمیلرده‌کی یوکلرین چیخاردیلماسی احتیاجی اینسانلاری داها درینه ائنمک و اورادا داها اوزون مدت قالا بیلمک اۆچون یئنی ایجادلار ائتمه‌یه مجبور ائتمیش‌دیر. بو زامان سو آلتین‌دا قالانلار خصوصی زنگلردن ایستیفاده ائتمه‌یه باشلامیشلار.

ژول ورننین " ۲۰ ۰۰۰ لیئ سو آلتین‌دا " کیتابین‌دا سو آلته آپاراتلاردان بحث ائدیلیر. آنجاق دالغیج‌لیق‌دا ان بؤیوک اینقیلاب ۱۹۴۳-ده فران‌سیز ایختیراچی کاپیتان کوستونون (ژاک- کوستو) اینکیشاف ائتدیردیی رئقولیاتور سایه‌سین‌ده اولموش‌دور. کوستونون "سو جیری" آدینی وئردیی آپارات یوکسک تضییق‌لی بیر بالون و تک پیلله‌لی رئقولیاتوردان عبارت ایدی. او اینسانین سو سطحین‌ده‌کی هاوایا هئچ بیر احتیاجی اولمادان سو درینلیینه ائنیب اوزون مدتلر اورادا قالا بیلمه‌سینه ایمکان وئرمیش‌دیر.

 قایناقلار 

اینگلیسیجا ویکی پدیا

دالغیج‌لیق
بؤلمه:ایدمان